CELEX: 32004L0087
Language: sl
Date: 2004-09-07 00:00:00
Title: Direktiva Komisije 2004/87/ES z dne 7. septembra 2004 o spremembi Direktive Sveta 76/768/EGS o kozmetičnih izdelkih z namenom prilagoditve Priloge III zaradi tehničnega napredka Besedilo velja za EGP.

8.9.2004   
            
            
               SL
            
            
               Uradni list Evropske unije
            
            
               L 287/4
            
         
      DIREKTIVA KOMISIJE 2004/87/ES
   z dne 7. septembra 2004
   o spremembi Direktive Sveta 76/768/EGS o kozmetičnih izdelkih z namenom prilagoditve Priloge III zaradi tehničnega napredka
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (1) in zlasti člena 8(2),
   po posvetovanju z Znanstvenim odborom za kozmetične in neprehrambene proizvode, ki so namenjeni potrošnikom,
   ob upoštevanju naslednjega:
   
               (1)
            
            
               Aprila 2002 je Komisija v del 2 Priloge III k Direktivi 76/768/EGS vključila 60 barv za lase pod referenčne številke od 1 do 60. Da bi Znanstveni odbor za kozmetične in neprehrambene proizvode, ki so namenjeni potrošnikom (SCCNFP), lahko dokončal oceno tveganja za te snovi, je bilo potrebno pridobiti več informacij o varnosti teh barv za lase, zato je bila uporaba teh barv za lase v kozmetičnih izdelkih začasno dovoljena do 30. septembra 2004.
            
         
               (2)
            
            
               Decembra 2002 je SCCNFP določil osnovne zahteve za izvedbo sodobne ocene tveganja za barve za lase. Po posvetovanju z državami članicami in interesnimi skupinami je bilo decembra 2003 sklenjeno, da je julij 2005 primeren za to, da se SCCNFP-ju predstavi dodatne informacije o barvah za lase, ki ustrezajo novim zahtevam. Zato se obdobje, za katero so bile te barve za lase vključene v del 2 Priloge III k Direktivi 76/768/EGS, podaljša.
            
         
               (3)
            
            
               Skladno s tem se spremeni Direktiva 76/768/EGS.
            
         
               (4)
            
            
               Ukrepi, predvideni s to direktivo, so v skladu z mnenjem Stalnega odbora za kozmetične izdelke –
            
         SPREJELA NASLEDNJO DIREKTIVO:
   Člen 1
   V delu 2 Priloge III k Direktivi 76/768/EGS se datum „30.9.2004“ v stolpcu g za referenčne številke od 1 do 60 nadomesti z „31.12.2005“.
   Člen 2
   1.   Države članice sprejmejo zakone in druge predpise, potrebne za uskladitev s to direktivo, najpozneje do 1. oktobra 2004. Besedilo teh določb in primerjalno tabelo med temi določbami in to direktivo nemudoma sporočijo Komisiji.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga pokriva ta direktiva.
   Člen 3
   Ta direktiva začne veljati tretji dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 7. septembra 2004
      
         
            Za Komisijo
         
         Olli REHN
         
         
            Član Komisije
         
      
   
   
      (1)  UL L 262, 27.9.1976, str. 169. Direktiva, nazadnje spremenjena z Direktivo Komisije 2003/83/ES (UL L 238, 25.9.2003, str. 23).